《游下岩过松峭祠傍偃松又赋长句》
宋代·喻良能

谁将秋色替云峰，万里炎歊一洗空。
细雨复青池上草，西风顿白鬓边蓬。
聊同吾党二三子，来访山中十八公。
更拟夜深乘月到，要看香雾共冥蒙。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。